7D Swopper
Måske trænger du til lidt adspredelse, men har ikke tid til at flytte dig fra skærmen. 7D Swopper et godt lille spil, som du nemt kommer i gang med.

Når spillet er installeret, finder du det det via Start-menuen under Programmer. Vælg 7D Swopper og dernæst igen 7D Swopper.

Nu åbner spillet. Først får du et vindue, hvor du kan registrere spillet og derfor lovligt beholde det på din harddisk i mere end syv dage. Vent med det, og klik derfor på Register Later. 

Du ser nu et lille vindue fyldt med cirkler i ni forskellige farver. Spillet går ud på at danne rækker på mindst tre brikker i samme farve. Enten vandret eller lodret. Du skal derfor bytte rundt på brikkerne. Men du kan kun bytte to brikker, som enten ligger over og under hinanden eller ved siden af hinanden. Ikke skråt for hinanden.

Hver gang du har skabt en række på mindst tre, så fjerner de sig selv, og nye brikker falder ned fra oven. Jo længere rækkerne er, jo flere point får du per brik. Lige oven over spillepladen kan du se, hvor mange point du har.

I menuen Game under  Skin kan du ændre udseendet på brikkerne. Du kan for eksempel få figurerne fra tegneserien South Park.